wickkiey/tamil-wikipedia-markdown huggingface dataset:
# நிசா அலி



**நிசா அலி** (*Nisha Ali*) இந்தியாவைச் சேர்ந்த ஒரு துடுப்பாட்ட வீராங்கனை ஆவார். 1986 ஆம் ஆண்டு ஆகத்து மாதம் 9 ஆம் தேதியன்று இவர் பிறந்தார். ஐக்கிய அரபு அமீரகம் தேசிய அணிக்காக நிசா அலி விளையாடி வருகிறார். 2018 ஆம் ஆண்டுக்கான பன்னாட்டுத் துடுப்பாட்ட அவையின் மகளிர் இருபது20 உலகக்கோப்பையின் தகுதிச் சுற்று போட்டியில் விளையாட நிசா அலி 2018 ஆம் ஆண்டு சூலை மாதத்தில் தேர்ந்தெடுக்கப்பட்டார். 2018-ஆம் ஆண்டு சூலை மாதம் 7 ஆம் தேதியன்று மகளிர் இருபது20 உலகக்கோப்பைப் போட்டியில் நெதர்லாந்து நாட்டு அணிக்கெதிரான போட்டியில் இவர் அறிமுகமானார்.
# மலப்புலையாட்டம்



**மலப்புலையாட்டம்** (*Malapulayattam*) என்பது மாரியம்மன், காளியம்மன், மீனாட்சி அம்மன் தெய்வங்களை வழிபடுவதன் ஒரு பகுதியாக, கேரளாவின் இடுக்கி மாவட்டத்தைச் சேர்ந்த **மலப்புலயன்** பழங்குடியினரால் நடத்தப்படும் ஒரு பழங்குடி நடனம். இது **சிக் ஆட்டம்** என்றும் அழைக்கப்படுகிறது.  

இந்தச் சடங்கு நடனம் இடுக்கியின் வெளியே உள்ள பொது இடங்களிலும் பொது நிகழ்ச்சிகள், பழங்குடி விழாக்களின் ஒரு பகுதியாக நிகழ்த்தப்படுகிறது.  

## கண்ணோட்டம்
கேரளாவில் இடுக்கி மாவட்டத்தில் உள்ள மறையூரில் வசிக்கும் பழங்குடியினர் மலப்புலையர்கள். இவர்கள் தமிழ்நாட்டிலிருந்து குடியேறியவர்கள். இதன் ஒரு பகுதியாகவே மலப்புலையாட்டம் முக்கியமாக நடத்தப்படுகிறது.  

மலப்புலையாட்ட மக்கள் தங்கள் அன்றாட வாழ்க்கையின் அனைத்து முக்கிய நிகழ்வுகளிலும், திருமணம், பிறப்பு மற்றும் இறப்பு மற்றும் பெண் குழந்தையின் முதல் மாதவிடாய் உட்பட மலப்புலாயாட்டம் அல்லது சிக் ஆட்டம் செய்கிறார்கள். மரணத்தின் போது ஆடும் ஆட்டத்திற்கு மட்டுமே வித்தியாசமான தாளம் உண்டு.  

## நடனம்
மலப்புலையாட்டத்தில், பழங்குடி பகுதியினைச் சேர்ந்த முதியவர், ஊனமுற்றோர் உட்பட அனைவரும் ஒன்றாகத் தங்கள் குல தெய்வத்தின் முன் அடியெடுத்து வைக்கின்றனர். தாளங்களின் வேகத்திற்கு ஏற்ப நடனத்தின் வேகமும் அதிகரிக்கும். நடனமாடும்போது, இவர்கள் எந்தப் பாடலையும் பாடுவதில்லை, மாறாக இசைக்கருவிகளின் தாளத்திற்கு ஏற்ப வட்டமாக நடனமாடுகிறார்கள்.  

## குறிப்பிடத்தக்க நிகழ்ச்சிகள்
இந்தியாவின் ஆந்திராவின் விசாகப்பட்டினத்தில் 19 மாநிலங்களைச் சேர்ந்த பழங்குடி நடனங்கள் இடம்பெற்ற 2022ஆம் ஆண்டு தேசிய அளவிலான பழங்குடி நடன விழாவில், கேரளாவின் அதிகாரப்பூர்வ நடனக் குழுவான, மறையூர் கும்மிட்டம்குழியின் மலப்பாளைய நடனக் குழு, சிறந்த அணி விருதை வென்றது.
# ஆயிசா அய்மான்



**ஆயிசா எஸ். அய்மான்** ஒரு இந்திய நடிகையும் வடிவழகியும் அழகியர் அணிவகுப்புப் போட்டி வெற்றியாளரும் ஆவார். இவர் இந்திய பன்னாட்டு அழகிப் போட்டி 2015-இல் பட்டம் பெற்றார். ஜப்பானின் டோக்கியோவில் நடைபெற்ற பன்னாட்டு அழகி 2015 (*மிஸ் இன்டர்நேஷனல் 2015*) போட்டியில் இந்தியாவை பிரதிநிதித்துவப்படுத்தினார். தேசிய விருது பெற்ற இயக்குநர் மதுர் பண்டார்கரின் பாலிவுட் படமான இந்தியா லாக்டவுன் மூலம் திரைத்துறையில் அறிமுகமானார். ஆயிசா எஸ். அய்மான் தயாரிப்பில் ரன்தீப் ஹூடா நடித்த *இன்ஸ்பெக்டர் அவினாஷ்* என்ற வலைத் தொடரில் தனது முதல் முன்னணி கதாபாத்திரத்தில் நடித்தார். இத்தொடரில் ஆயிஷா அழகான நவீன கால அரச இளவரசியாக நடித்தார். ஆயிஷா ஏ. கே 47 என்ற மற்றொரு வலைத் தொடரிலும் முன்னணி கதாபாத்திரத்தில் நடித்துள்ளார்.  

## பிறப்பு
ஆயிசா எஸ். அய்மான் 19 செப்டம்பர் 1996 அன்று பீகாரின் நவாடா மாவட்டத்தில் பிறந்தார்.  

## அழகிப் போட்டி அணிவகுப்பு நிகழ்வுகளில் பங்கேற்பு
2015 ஆம் ஆண்டிற்கான பானாசோனிக் அழகுத் தூதர் விருதை பானாசோனிக் அமைப்பு மற்றும் *மிஸ் விஸிட்* ஜப்பான் சுற்றுலா தூதர் விருதுகளை ஜப்பான் சுற்றுலா மற்றும் பன்னாட்டு கலாச்சார சங்கம் *மிஸ் இன்டர்நேஷனல்* போட்டியில் வழங்கியது. வடிவழகுத் துறையில் இவரது பங்களிப்பைப் பொருட்படுத்தாமல், 2018 மே மாதத்தில் தென் கொரியாவின் சியோலில் நடைபெற்ற ஆசிய வடிவழகர் விழாவில் ஆசிய *ஸ்டார் மாடல்* விருது சுப்ரியா ஐமானுக்கு வழங்கப்பட்டது. இவர் 2019 ஆம் ஆண்டல் இந்திய சாதனையளார்களுக்கான விதுதையும் 2020 ஆம் ஆண்டில் பெண் சாதனையாளர்களுக்கான விருதினையும் பெற்றார்.  

### கிளமானந்த் சூப்பர்மாடல் இந்தியா 2015
அக்டோபர் 2015 இல், ஜப்பானின் டோக்கியோவில் நடைபெற்ற *மிஸ் இன்டர்நேஷனல் 2015* இல் இந்தியாவைப் பிரதிநிதித்துவப்படுத்த *கிளமானந்த் சூப்பர்மாடல் இந்தியாவால்* தேர்ந்தெடுக்கப்பட்டார். இவர் ஜடாலேகா மல்கோத்ராவிற்குப் பிறகு மிஸ் இன்டர்நேசனல் இந்தியா ஆகத் தேர்ந்தெடுக்கப்பட்ட இரண்டாமவர் ஆவார்.  

### பன்னாட்டு அழகி 2015 *(மிஸ் இன்டர்நேசனல் 2015)*
அக்டோபர் 16 முதல் நவம்பர் 5 வரை ஜப்பானின் டோக்கியோவில் நடைபெற்ற *மிஸ் இன்டர்நேஷனல் 2015* போட்டியில் இந்தியாவைப் பிரதிநிதித்துவப்படுத்திய இவர், 2015 ஆம் ஆண்டின் பானாசோனிக் அழகு தூதராக பானாசோனிக் மற்றும் ஜப்பான் சுற்றுலாத் துறையால் ஜப்பான் சுற்றுலா தூதராக தேர்ந்தெடுக்கப்பட்டார்.   <sup>&#x5B;*<span title="This claim needs references to reliable sources. (February 2020)">citation needed</span>*&#x5D;</sup>  

## திரைப்படவியல்

### திரைப்படங்கள்
இவர் இன்ஸ்பெக்டர் அவினாஷ் திரைப்படத்திற்காகப் பணிபுரியும் முன் தனது நந்தினி கதாபாத்திரத்திற்காக இவரது சமகாலத்தில் வாழ்ந்த காயத்ரி தேவி என்ற புகழ் பெற்ற ஆடையலங்கார நிபுணர் மற்றும் வடிவழகரின் வாழ்க்கை வரலாற்று நூலைப் படித்ததாகத் தெரிவித்திருந்தார்.  
| 2022 | *இந்தியா லாக்டௌன்* | காம்லி | இந்தி |  |
| --- | --- | --- | --- | --- |
| 2023 | *இன்ஸ்பெக்டர் அவினாஷ்* | நந்தினி | இந்தி |  |
| டி. பி. ஏ. | *மிஸ் மசகலி திரிபாதி * | கல்லி திரிபாதி | இந்தி | } |
# வாதுயா


**வாதுயா** (*Vadhuya*) என்பது இந்தியாவில் வேத காலத்தில் அணியப்பட்ட மணப்பெண் உடையாகும். இது பருத்தி, கம்பளி, விலங்குகளின் தோலால் ஆனது. திருமண விழாவுக்குப் பிறகு, இந்த ஆடையினைப் பிராமணருக்கு வழங்கும் வழக்கம் காணப்பட்டது.  

## வேத ஆரியர்களின் ஆட்சி
வேத இலக்கிய ஆய்வுகள், வேத ஆரியர்கள் ஆபரணங்களை விரும்பினர், நன்றாக உடையணிந்தனர், தங்க அலங்காரங்களுடன் கூடிய பல்வேறு வண்ண ஆடைகளை அணிந்தனர் என்பதை வெளிப்படுத்துகிறது. ஆண்களும் பெண்களும் ஒரே மாதிரியான ஆடைகளை அணிந்தாலும் அணியும் பாணியில் வேறுபாடுகள் இருந்தன. ரிக்வேத ஆரியர்கள் அணியும் மிகவும் பொதுவான ஆடைகள் வாசங்கள் அல்லது கீழ் ஆடை, மற்றும் அதிவாசங்கள் அல்லது மேல் ஆடை. 'நிவி' (உள்ளாடை) பிந்தைய காலங்களில் பயன்படுத்தப்பட்டது. மக்கள் அட்கா மற்றும் அங்கி ஆகியவற்றை அணிந்தனர். பெண் நடனக் கலைஞர்கள் பூந்தையல் வேலைப்பாட்டுடன் கூடிய உடையை அணிந்திருந்தனர். திருமண விழாவில், மணமகள் ஒரு வதூயாவை அணிந்திருந்தார்.  

வதூயா என்பது இருக்கு வேதத்தில் மணப்பெண் ஆடை என்று குறிப்பிடப்படுகிறது. x. 85, 34; பதிப்பகம். பதினைந்தாம். 2, 41. சி.எஃப். கௌசிக சூத்திரம், lxxix. 21 ம.நே.; அஸ்வலயன க்ரஹ்ய சூத்ரா, i. 8, 12, முதலியன
# தென்னிந்தியப் பண்பாட்டுச் சங்கம், இந்தூர்



**தென்னிந்தியப் பண்பாட்டுச் சங்கம், இந்தூர்** (*South Indian Cultural Association, Indore*) என்பது சிகா எனப் பிரபலமாக அறியப்படுகிறது. இந்த "தென்னிந்திய பண்பாட்டுச் சங்கம்" 1953-54ஆம் ஆண்டு இந்தியாவின் தென்பகுதியில் உள்ள அனைத்துச் சமூகங்களையும் சேர்ந்த ஒரு சிலரால் உருவாக்கப்பட்டது. இது வணிகம், வேலை வாய்ப்பு போன்றவற்றில் இந்தூருக்கு வருபவர்களை ஒருவரையொருவர் தெரிந்துகொள்ள ஒரு பொதுவான தளத்தை உருவாக்கும் நோக்கில் தொடங்கப்பட்டது. இந்தச் சங்கம் சில ஆண்டுகளுக்குப் பிறகு, தேசியக் கலாச்சாரம், கலாச்சாரம், போன்ற பரந்த நோக்கத்துடன் செயல்படத் தொடங்கியது. இதன் நடவடிக்கைகள், தொலைக்காட்சி இல்லாத அந்தக் காலகட்டத்தில், இந்தூர் குடிமக்களிடமிருந்து மிகச் சிறந்த வரவேற்பைப் பெற்றது. மேலும் கலை, இசை மற்றும் கலாச்சாரத்தை மேம்படுத்துவதிலும், மக்களை ஒன்றிணைப்பதிலும் விரும்பியதை விட அதிகமான பயன்களை அளித்தன.  

## வரலாறு
சிகா 1954 ஆம் ஆண்டு நிறுவப்பட்டது. பாரம்பரியத் தென்னிந்திய உணவு வகைகளில் வர்த்தகம் செய்வதற்காக வயதான தென்னிந்தியர்கள் சந்திக்கும் இடமாக நிறுவப்பட்டது. இதன் தொடர்ச்சியாக 1976ஆம் ஆண்டு 3 ஆசிரியர்கள் மற்றும் 25 மாணவர்களுடன் பள்ளி நிறுவப்பட்டது. இன்று, இந்தப் பள்ளியில் 5,000க்கும் மேற்பட்ட மாணவர்கள் பயின்று வருகின்றனர். 300க்கும் மேற்பட்ட ஆசிரியர்கள் உள்ளனர். இந்தப் பள்ளி மூன்று தனித்தனி நிறுவனங்களாக இயக்குகிறது.  

## கலைஞர்களின் பட்டியல்
பல ஆண்டுகளாக சிகாவுக்காகப் பணியாற்றியவர்களின் முக்கியமானவர்கள்: மங்களம்பள்ளி பாலமுரளிகிருஷ்ணா, எஸ். பி. பாலசுப்ரமணியம், வசுமதி பத்ரிநாதன் முதலானோர்.
# சினிவாலி

**சினிவாலி** (*Sinivali*) என்பது ஒரு வேதத் தெய்வம். இத்தெய்வம் குறித்து இருக்கு வேதத்தின் இரண்டு பாடல்களில், இ.வே. 2 .32 மற்றும் இ.வே. 10 .184இல் குறிப்பிடப்பட்டுள்ளது. 2.32.7-8-ல் இவள் அகன்ற இடுப்பு உடையவள், அழகான கைகள் கொண்டவள், அழகான விரல்கள் கொண்டவள், கருவுறுதல் மற்றும் எளிதான பிறப்புக்குத் தலைமை தாங்குபவள் என்று விவரிக்கப்படுகிறார். இவர் கங்கை, ராகா, சரசுவதி, இந்திராணி, வருணி ஆகியோருடன் சேர்ந்து அழைக்கப்படுகிறார். 10.184.2இல், கருவைக் கருப்பையில் வைக்க சரசுவதியுடன் சேர்ந்து இவர் அறியப்படுகிறார். அதர்வண வேதம் 7.46இல், இவர் விஷ்ணுவின் துணைவியாக விவரிக்கப்படுகிறார். எனவே இவர் இலக்குமியின் சக்தியாகக் காணப்படுகிறார். இலட்சுமி தேவியின் சகசுரநாமத்தில் சினிவாலி என்ற பெயர் இவரது பெயர்களில் ஒன்றாகக் குறிப்பிடப்பட்டுள்ளது.  

பிற்கால வேத நூல்களில், இவர் அமாவாசையின் போது இசைக்கப்படும் இராகாவுடன் அடையாளம் காணப்படுகிறாள்.  

மகாபாரதத்தில் அங்கரிசரின் மகளின் பெயராகவும், பிரம்ம புராணத்தில் தத்ரனின் மனைவியாகவும், தர்சனின் தாயாகவும் சினிவாலி குறிப்பிடப்படுகிறார்.
# பெண் விடுதலை அமைப்பு

**பெண் விடுதலை அமைப்பு** (*Stree Mukti Sanghatana*-**இசுத்ரீ முக்தி சங்காதனம்**) என்பது 1975ஆம் ஆண்டு நிறுவப்பட்ட ஓர் அரசு சாரா அமைப்பாகும். இது பெண்களின் அதிகாரமளித்தல், முக்கியமாகப் பெண்கள் பிரச்சினைகள் குறித்து சமூகத்தில் விழிப்புணர்வை ஏற்படுத்துதல், கல்வி, சுகாதாரம் மற்றும் பாலினச் சமத்துவம் மூலம் பெண்களின் வாழ்க்கையை மேம்படுத்துதல் போன்ற செயல்களில் கவனம் செலுத்துகிறது. எந்தவொரு அரசியல் கட்சியுடனும் அல்லது அரசியல் குழுவுடனும் இணைக்கப்படாத ஒரு தன்னாட்சி, பதிவுசெய்யப்பட்ட அமைப்பாகும் இது.  

இது தாதர், செம்பூர், பரேல் மற்றும் மும்பையில் கோவண்டி, நவி மும்பை மற்றும் தானேயில் வாசி மற்றும் கோபர்கைரானே ஆகிய இடங்களில் மையங்களைக் கொண்டுள்ளது. புனே, புல்தானா மற்றும் உஸ்மானாபாத் போன்ற பிற நகரங்களிலும் மையங்கள் உள்ளன.  

## வரலாறு
இசுத்ரீ முக்தி சங்கதனாம் 1975இல் ஜோதி மகாப்சேகர், சாரதா சாத்தே மற்றும் பிறரால் நிறுவப்பட்டது.  

## பணி
இதன் வலைத்தளத்தில் பின்வரும் பணிகளை பட்டியலிடுகிறது.  

## அங்கீகாரம்
1999ஆம் ஆண்டில், இசுத்ரீ முக்தி சங்காதனம் ஐக்கிய நாடுகள் பொருளாதார மற்<nowiki/>றும் சமூக சபையினால் அங்கீகாரம் பெற்றது.
# சாய் சூதர்


**சாய் சூதர்** (*Sai Suthar*) இந்தியாவைச் சேர்ந்த ஓர் இந்து கைவினைஞர் சமூகம். இந்த சமூகத்தின் பெயர், தையல்காரர் - *சாய்* மற்றும் தச்சர் - *சூதர்* ஆகியோரின் முக்கிய தொழிலிலிருந்து பெறப்பட்டது. இவர்கள் குசராத்தின் இதர பிற்படுத்தப்பட்ட வகுப்பில் சேர்க்கப்பட்டுள்ளனர். இவர்கள் மகாராட்டிராவின் பிற்படுத்தப்பட்ட சாதிகளில் ஒன்றாகும். இவர்கள் மகாராட்டிராவில் உள்ள சிம்பிகளின் துணை சாதியாக வகைப்படுத்தப்பட்டுள்ளனர்.
# நான்கி காளி திட்டம்

**நான்கி காளித் திட்டம்** (*Project Nanhi Kali*) என்பது இந்தியாவில் பின்தங்கிய பெண்களுக்கான கல்வியை வழங்கும் ஓர் இந்திய அரசு சாரா அமைப்பாகும்.  

## வரலாறு
1996ஆம் ஆண்டு ஆனந்த் மகிந்திராவால் நிறுவப்பட்ட இது, நான்டி அறக்கட்டளை மற்றும் மகிந்திரா குழுமத்தின் பெருநிறுவனச் சமூகப் பொறுப்புணர்வு நடவடிக்கைகளின் ஒரு பகுதியாக கே. சி. மகிந்திரா கல்வி அறக்கட்டளை ஆகியவற்றால் கூட்டாக நிர்வகிக்கப்படுகிறது.  

### பின்னணி
இந்தியாவில் நீண்ட காலத்திற்கு நேர்மறையான தாக்கத்தை ஏற்படுத்துவதற்கான ஒரு வழியாகப் பெண்கள், பெண்களுக்குக் கல்வி வழங்குவதை நான்கி காளி திட்டம் பார்க்கிறது. இலாப நோக்கற்ற அமைப்பின் தலைவரான சீத்தல் மேத்தா, *டெய்லி நியூஸ் அண்ட் அனாலிசிசுக்கு* அளித்த பேட்டியில், "நாட்டில் இளம் பெண்கள் தங்கள் அடிப்படை உரிமை மறுக்கப்படுவதைப் பற்றி உலகளாவிய விழிப்புணர்வை ஏற்படுத்த நாங்கள் விரும்பினோம்" என்று கூறினார்.  

நான்கி காளிக்கு தேர்ந்தெடுக்கப்படும் மாணவர்கள் நிதி மற்றும் கல்வி உதவி இரண்டையும் பெறுகிறார்கள். இவர்கள் கணிதம், அறிவியல் மற்றும் மொழிப் பாடங்களைக் கற்றுக்கொள்ளச் சிறப்பு வகுப்புகளில் கலந்து கொள்கிறார்கள். எழுதுபொருள், குறிப்பேடுகள், பள்ளிப் பைகள், சீருடைகள், உடைகள், காலணிகள் உள்ளிட்ட அவர்களின் கல்விக்கான சந்தர்ப்பச் செலவுகளுக்காக நான்கி காளி உதவுகிறது. மகிந்திரா குழுமம், நான்கி காளி திட்டத்தின் மூலம் 22,000 பெண் குழந்தைகளின் கல்விக்கு நிதியுதவி செய்கிறது.  

மூன்றாம் தரப்பு மதிப்பீடுகள், நான்கி காளி சிறுமிகளின் வாழ்க்கையில் குறிப்பிடத்தக்கத் தாக்கத்தை ஏற்படுத்துவதாகக் காட்டுகின்றன. ஒரு வருட காலப்பகுதியில், நான்கி காளி மாணவர்களின் கற்றல் மேம்பாடு பழங்குடி சத்தீசுகரில் 40 சதவீதமாகவும் மும்பையில் 78 சதவீதமாகவும் இருந்தது.
# உல்காசுநகர் சட்டமன்றத் தொகுதி


**உல்காசு நகர் சட்டமன்றத் தொகுதி** (Ulhasnagar Assembly constituency) மேற்கு இந்தியாவில் உள்ள மகாராட்டிரா மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது தானே மாவட்டத்தில் அமைந்துள்ளது. இந்தத் தொகுதியில் சிந்தி சமூகத்தினர் ஆதிக்கம் செலுத்துகின்றனர்.  

## சட்டமன்ற உறுப்பினர்கள்
| 1962 | பர்ச்சராம் ஐலானி | சோசியலிஸ்ட் கட்சி (இந்தியா) |
| --- | --- | --- |
| 1967 | சண்முக் இசுரானி | இந்திய தேசிய காங்கிரசு |
| 1972 |  |  |
| 1978 | சிடல்தாசு அர்சந்தானி | ஜனதா கட்சி |
| 1980 | பாரதிய ஜனதா கட்சி |  |
| 1985 |  |  |
| 1990 | பப்பு கலானி | இந்திய தேசிய காங்கிரசு |
| 1995 | சுயேச்சை |  |
| 1999 |  |  |
| 2004 | இந்தியக் குடியரசுக் கட்சி (அதாவலே) |  |
| 2009 | குமார் ஐலானி | பாரதிய ஜனதா கட்சி |
| 2014 | ஜோதி கலானி | தேசியவாத காங்கிரசு கட்சி |
| 2019 | குமார் ஐலானி | பாரதிய ஜனதா கட்சி |
| 2024 |  |  |
## தேர்தல் முடிவுகள்
### 2024
# விமலா பெருமாள்


**விமலா பெருமாள்** (*Vimala Perumal*) மலேசியாவைச் சேர்ந்த இயக்குநரும், திரைப்படத் தயாரிப்பாளரும் மற்றும் பேராசிரியரும் ஆவார். இவர் தற்போது மலேசியாவின் சைபர்ஜெயாவிலுள்ள பல்லூடகப் பல்கலைக்கழகத்தில் மூத்த விரிவுரையாளராக உள்ளார். இவரது *வெடிகுண்டு பசங்க* என்ற தமிழ்த் திரைப்படம் தேசிய மற்றும் சர்வதேச அங்கீகாரத்தைப் பெற்றது.  

## இளமை வாழ்க்கை
விமலா, 1982 ஆம் ஆண்டில் மலேசியாவின் கெடா மாநிலத்தில் சுங்கை பட்டாணியில் பிறந்தார். பல்லூடகப் பல்கலைக்கழகத்தில் தனது திரைப்பட படிப்பை முடித்தார். மலேசிய புத்ரா பல்கலைக்கழகத்தில் திரைப்படத் தயாரிப்பு மற்றும் மனித தகவல்தொடர்புகளில் முனைவர் பட்டம் பெற்றார். மலேசியாவில் முனைவர் பட்டம் பெற்ற முதல் பெண் திரைப்பட இயக்குனர் என்ற பெருமையும் இவருக்குண்டு.  

## தொழில் வாழ்க்கை
விமலா, 2007 ஆம் ஆண்டில் ஒரு எழுத்தாளராகவும் தயாரிப்பாளராகவும் *சலங்கை* என்ற திரைப்படத்தின் மூலம் அறிமுகமானார்.  

### திரைப்படங்களின் முத்தொகுப்பு
*விளையாட்டு பசங்க* என்ற தமிழ்த் திரைப்படத்தின் மூலம் இயக்குநராக அறிமுகமானார். இது அக்டோபர் 13,2011 அன்று வெளியிடப்பட்டது. இது *ஆஸ்ட்ரோ பாக்ஸ் ஆபிஸ்* என்ற அரங்கத்தில் ஒளிபரப்பப்பட்ட முதல் மலேசிய தமிழ் திரைப்படமாகும்.  

*வெட்டி பசங்க* என்ற தனது இரண்டாவது திரைப்படத்தை ஜனவரி 2,2014 அன்று வெளியிட்டார். இது சர்வதேச அளவில் இரண்டு வெள்ளி விருதுகளை வென்றது. மேலும் *வாஜிப் தயாங்* திட்டத்தின் கீழ் ஒரு மலேசிய தமிழ்த் திரைப்படத்திற்காக அதன் வெளியீட்டின் போது மிக உயர்ந்த திரையரங்க வசூல் சாதனையை முறியடித்தது.  

இந்தப்படத்தின் மூன்றாவது தொடர்ச்சியான *வெடிகுண்டு பசங்க* என்ற படம் 26 ஜூலை 2018 அன்று 55 திரையரங்குகளில் வெளியிடப்பட்டது. மேலும் ஐக்கிய இராச்சியத்தில் இரண்டு வாரங்கள் திரையிடப்பட்ட முதல் மலேசிய தமிழ் படமாக இது அமைந்தது. இது சிங்கப்பூர், இந்தியா மற்றும் இலங்கையிலும் திரையிடப்பட்டது. 2019 ஆம் ஆண்டில், 30 வது மலேசிய திரைப்பட விழாவில் சிறப்பு நடுவர் விருதை வென்றது. மலேசியாவில் தமிழ் திரைப்படங்களுக்கான மிக உயர்ந்த வசூல் சாதனையை அடைந்து மலேசிய சாதனைகள் புத்தகத்தில் இடம் பெற்றது.  

### <small>சமீபத்திய பணிகள்</small>
2016 ஆம் ஆண்டு மலேசிய சுதந்திர தினத்துடன் இணைந்து, மலேசியாவில் உள்ள ஒரு முன்னனி நகர்பேசி சேவை வழங்கும் தனியார் நிறுவனமான மேக்சிஸ் கம்யுநிகேசன் ஒரு சில மலேசிய இயக்குனர்களுடன் இணைந்து அவர்களின் திரைப்படங்களை வெளியிட்டது. விமலா பெருமாள் மற்றும் குமார் இணைந்து யூடியூபில் "ரோஜாக் கௌ கௌ" என்ற 360 டிகிரி படத்தைத் தயாரித்து இயக்கினர்.  

2020 ஆம் ஆண்டில், விமலா *தமிலெட்சுமி* என்ற தமிழ் நாடகத் தொடரை இயக்கினார். இந்தத் தொடர் இரண்டாவது பருவமாகவும் வெளியானது. இது ஆகஸ்ட் 2021 இல் ஒளிபரப்பப்பட்டது.  

#### கல்விசார் பணிகள்
2004 ஆம் ஆண்டின் தொடக்கத்தில், விமலா காட்சி கலைகளை கற்பிக்கத் தொடங்கினார். 2009 ஆம் ஆண்டில், இவர் பல்லூடக படைப்பாற்றலுக்கான அடித்தளப் படிப்பை கற்பித்தார். மேலும் சைபர்ஜெயா, பல்லூடக் பல்கலைக்கழகத்திலும் மூத்த விரிவுரையாளர் ஆனார். பின்னர் மனிதநேயம் மற்றும் பல்லூடகத் துறையின் தலைவரானார். இங்கு இவர் திரைப்படக் கலைத் திட்டத்திற்கான பாடத்திட்டத்தை உருவாக்கினார். 2020 ஆம் ஆண்டு நிலவரப்படி, இவர் பல்லூடக படைப்பாற்றலுக்கான சர்வதேச இதழின் (ஐ. ஜே. சி. எம்.) தலைமை ஆசிரியராக உள்ளார்.
# தோம்பிவிலி சட்டமன்றத் தொகுதி


**தோம்பிவிலி சட்டமன்றத் தொகுதி** (Dombivli Assembly constituency) மேற்கு இந்தியாவின் மகாராட்டிரா மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது தானே மாவட்டத்தில் அமைந்துள்ளது.  
## சட்டமன்ற உறுப்பினர்கள்
| ஆண்டு | உறுப்பினர் | கட்சி |
| --- | --- | --- |
| 2009 | ரவீந்திர சவான் | பாரதிய ஜனதா கட்சி |
| 2014 |  |  |
| 2019 |  |  |
| 2024 | } |  |
## தேர்தல் முடிவுகள்
### 2024
# பொத்தபள்ளி இராசகோபால ராவ்



**பொத்தபள்ளி இராசகோபால ராவ்** (*Boddepalli Rajagopala Rao*) (12 மார்ச் 1923 - 22 பிப்ரவரி 1992) இந்தியாவைச் சேர்ந்த ஓர் அரசியல்வாதி ஆவார். இவர் 1923 ஆம் ஆண்டு அமதலவலசாவிற்கு அருகிலுள்ள ஆகுலபேட்டையில் பொத்தபள்ளி சீதாராமசாமி, அன்னபூர்ணா ஆகியோருக்கு பிறந்தார். விஜயநகரக் கல்லூரியிலும், பச்சையப்பன் கல்லூரியிலும் கல்வி பயின்றார்.  

## அரசியல் வரலாறு
கிராம ஊராட்சி மட்டத்திலிருந்து தனது அரசியல் வாழ்க்கையைத் தொடங்கிய பொத்தபள்ளி இராசகோபால ராவ், 1952 ஆம் ஆண்டு முதல் 1967 ஆம் ஆண்டு வரையும் (முதலாவது, இரண்டாவது மற்றும் மூன்றாவது மக்களவை) மற்றும் 1971 ஆம் ஆண்டு முதல் 1984 ஆம் ஆண்டு வரையிலும் (ஐந்தாவது மக்களவை, ஆறாவது மக்களவை மற்றும் ஏழாவது மக்களவை) ஆந்திரப் பிரதேசத்தில் உள்ள சிறீகாகுளம் மக்களவைத் தொகுதியை பொத்தபள்ளி இராசகோபால ராவ் ஆறு முறை பிரதிநிதித்துவப்படுத்தினார். முதன்முறையாக சுயேச்சை வேட்பாளராக இந்திய நாடாளுமன்றத்திற்குத் தேர்ந்தெடுக்கப்பட்டார். பின்னர் இந்திய தேசிய காங்கிரசு கட்சியில் சேர்ந்தார்.  

ஐதராபாதில் உள்ள ஆந்திரப் பிரதேச மாநில கூட்டுறவு வங்கியின் இயக்குநராக 6 ஆண்டுகள் பணியாற்றினார்.  

## இறப்பும் மரியாதையும்
பொத்தபள்ளி இராசகோபால ராவ், 1992 ஆம் ஆண்டு பிப்ரவரி மாதம் அன்று விசாகப்பட்டினத்தில் தனது 68 வயதில் இறந்தார்.  

வடக்கு ஆந்திரப் பகுதியில் உள்ள பின்தங்கிய சாதியினரின் மேம்பாட்டிற்காக அரசாங்கம் எடுத்து வரும் பல்வேறு நடவடிக்கைகளுக்கு இவரது முயற்சிகள் காரணமாகும். இவருக்கு அஞ்சலி செலுத்தும் வகையில் இவரது நூற்றாண்டு பிறந்தநாளை முன்னிட்டு சிறீகாகுளம் புதுசாலை சந்திப்பில் உள்ள இவரது சிலையை அக்கிவரம் ஊராட்சி மக்கள் திறந்து வைத்தனர்.  

சிறிகாகுளம் மாவட்டத்தில் வம்சதாரா ஆற்றின் மீது கட்டப்பட்ட வம்சதாரா திட்டத்திற்கு பொத்தபள்ளி இராசகோபால ராவ் பெயரிடப்பட்டது.
# கல்யாண் கிராமப்புற சட்டமன்றத் தொகுதி


**கல்யாண் கிராமப்புற சட்டமன்றத் தொகுதி (**Kalyan Rural Assembly constituency) மேற்கு இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது தானே மாவட்டத்தில் அமைந்துள்ளது. மேலும் இது கல்யாண் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.  
## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 2009 | ரமேசு ரத்தன் பாட்டீல் | மகாராட்டிரா நவநிர்மாண் சேனா</br> |  |
| 2014 | சுபாசு போயிர் | சிவ சேனா</br> |  |
| 2019 | பிரமோத் ரத்தன் பாட்டீல் | மகாராட்டிரா நவநிர்மாண் சேனா</br> |  |
| 2024 | ராசேசு மோரே | சிவ சேனா</br> | } |
## தேர்தல் முடிவுகள்
### 2024
# மீரா பாயிந்தர் சட்டமன்றத் தொகுதி


**மீரா பாயிந்தர் சட்டமன்றத் தொகுதி** (Mira Bhayandar Assembly Constituency) என்பது மேற்கு இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும்.மீரா பாயிந்தர், தானே மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.2011 மக்கள் தொகை கணக்கெடுப்பின்படி, மீரா -பாயிந்தரின் மக்கள் தொகை 809,378 ஆகப் பதிவாகியுள்ளது.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |
| --- | --- | --- |
| 2009 | கில்பர்ட் மென்டோன்கா | தேசியவாத காங்கிரசு கட்சி </br> |
| 2014 | நரேந்திர மேத்தா | பாரதிய ஜனதா கட்சி</br> |
| 2019 | கீதா பாரத் ஜெயின் |  |
| 2024 | நரேந்திர மேத்தா | } |

## தேர்தல் முடிவுகள்
### 2024
# ஓவலா-மசிவாடா சட்டமன்றத் தொகுதி


**ஓவலா-மசிவாடா சட்டமன்றத் தொகுதி** (Ovala-Majiwada Assembly constituency) மேற்கு இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது தாணே மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். மேலும் இது தானே மாவட்டத்தில் அமைந்துள்ள.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |
| --- | --- | --- |
| 2009 | பிரதாப் சர்நாயக் | சிவ சேனா</br> |
| 2014 |  |  |
| 2019 |  |  |
| 2024 | } |  |
## தேர்தல் முடிவுகள்
### 2024
# அக்கி வீருடு

***அக்கி வீருடு*** (*Aggi Veerudu*) என்பது 1969 ஆம் ஆண்டு வெளியான தெலுங்கு மொழித் திரைப்படமாகும், இத்திரைப்படத்தை ஸ்ரீ விட்டல் கம்பைன்ஸ் பதாகையின் கீழ் பி. விட்டலாச்சாரியா தயாரித்து பி. வி. ஸ்ரீநிவாஸ் இயக்கியுள்ளார். இதில் என். டி. ராமராவ், ராஜஸ்ரீ ஆகியோர் நடித்துள்ளனர், விஜய கிருஷ்ண மூர்த்தி இசையமைத்துள்ளார். இத்திரைப்படம் வாள்வீச்சு சண்டைக்காட்சிகள் கொண்ட வீரதீர சாகசங்கள் செய்யும் கதாநாயக பாத்திரத்தைக் கொண்ட வகையைச் சார்ந்தது. பெரும்பாலும் இவ்வாறான திரைப்படங்களில் கதைக்களமானது, கதாநாயகி துன்பத்தில் சிக்குவது போலவும் கதாநாயகன் அவரை வீர சாகசங்கள் புரிந்து காப்பாற்றுவது போலவும் அமையும். மேலும், கதைகள் உண்மையான வரலாறு மற்றும் புனைவுக் கதைகள் ஆகிய இரண்டும் முக்கிய இடத்தைப் பெறும் வகையினைக் கொண்டிருக்கலாம்.  

## கதைக்களம்
இளவரசர் யசோவர்தனனுக்கும் இளவரசி பத்மாவதிக்கும் இடையிலான திருமண நிச்சயதார்த்தத்துடன் படம் தொடங்குகிறது. மந்திரவாதியான ருதிரக்சுடு, பத்மாவதியின் பெற்றோரை மீன்களாக மாற்றி விட்டு பத்மாவதியைகு வற்புறுத்திக் கடத்திச் செல்கிறார். மேலும், மணமகனின் வீட்டில் பதட்டத்தை ஏற்படுத்த ஒரு அரக்கனுக்குக் கட்டளையிடுகிறார், யசோவர்தனாவின் தந்தை கண்பார்வையை இழக்கிறார். இச்சூழ்நிலையில், யசோவர்தனா தனது தந்தையின் பார்வையை மீட்டெடுப்பதாகவும், பத்மாவதிக்கு பாதுகாப்பு அளிப்பதற்காகவும், ஒரு சாகசப் பயணத்தைத் தொடங்குவதாகவும் உறுதியளிக்கிறார். வழியில், பலரின் சாபங்களை நீக்கும்போது விநோதமான சம்பவங்கள் நடக்கின்றன, யசோவர்தனன் *அக்கி வீருடு* என போற்றப்படுகிறார். இதற்கிடையில், பத்மாவதி ருதிரக்சுடுவிடமிருந்து தப்பி ஓடுகிறார், ஆனால் ஒரு முனிவரின் சாபத்தால் எலியாக மாறுகிறார். இறுதியில், யஷோவர்தனன் ருதிரக்சுடுவை அழித்து, தனது தந்தையின் பார்வையையும், மாமனார் மற்றும் மாமியாரை பழைய உருவத்திற்கு மீட்டு, பத்மாவதியைப் பாதுகாக்கிறார். இறுதியாக, யசோவர்தனன் மற்றும் பத்மாவதியின் திருமணத்துடன் படம் மகிழ்ச்சியாக முடிவடைகிறது.  

## நடிகர்கள்
இத்திரைப்படத்தில் யசோவர்தனனாக என். டி. ராமராவ், பத்மாவதியாக ராஜஸ்ரீ, சேசங்கா வர்மாவாக ராமகிருஷ்ணா, தர்ம தேஜாவாக முக்கமாலா கிருஷ்ணமூர்த்தி, ருதிரக்சுடுவாக தியாகராஜு, காமந்தகியாக விஜயலிலிதா, ஹம்சாவாக மீனா குமாரி, மீனவராக சாரதி ஆகியோர் நடித்துள்ளனர். இவர்களோடு கைகலா சத்யநாராயணன், மிக்கிலினேனி, மதுகுரி சத்யம் மற்றும் ரவி கொண்டல ராவ் ஆகியோர் நடித்துள்ளனர்  

## ஒலிப்பதிவு

விஜய கிருஷ்ண மூர்த்தி இத்திரைப்படத்திற்கு இசையமைத்துள்ளார்.  
| 1 | "லேடி கண்ணுலு" | சி. நாராயண ரெட்டி | கண்டசாலா, பி. சுசீலா | 3:37 |  |
| --- | --- | --- | --- | --- | --- |
| 2 | "சாரி சாரி மகசிறி" | கோசராஜு | குழுவினர் | 3:31 |  |
| 3 | "ஆலந்திடானி" | கோசராஜு | பி. சுசீலா | 3:13 |  |
| 4 | "பிலிச்சிந்தி அந்தாலா" | சி. நாராயண ரெட்டி | பி. சுசீலா | 4:50 |  |
| 5 | "யெவாரோ நீவெவாரோ" | சி. நாராயண ரெட்டி | பி. சுசீலா, கண்டசாலா | 4:07 |  |
| 6 | "ரவ்வாலா நவ்வுலா" | சி. நாராயண ரெட்டி | கண்டசாலா, பி. சுசீலா | 4:30 |  |
| 7 | "காக்கிமுக்குகி தோண்டா பாண்டு" | சி. நாராயண ரெட்டி | பி. சுசீலா | 5:14 | } |
# பிபிபூர் மாதிரி



**பிபிபூர் மாதிரி பெண்கள் அதிகாரமளித்தல், கிராம மேம்பாட்டுத் திட்டம்,** பொதுவாக **பிபிபூர் மாதிரி** (*Bibipur Model*) என்று அழைக்கப்படுகிறது. இது பாலினச் சமத்துவத்தை மேம்படுத்துவதையும் கிராமப்புற இந்தியாவில் பெண்களின் சமூக-பொருளாதார நிலைமைகளை மேம்படுத்துவதையும் நோக்கமாகக் கொண்ட ஒரு திட்டமாகும்.  

இத்திட்டம் 2016ஆம் ஆண்டு பிபிபூர் கிராமத்தின் முன்னாள் சர்பஞ்ச் சுனில் ஜக்லானால் அறிமுகப்படுத்தப்பட்டது. மேலும் 2017ஆம் ஆண்டு முன்னாள் இந்தியக் குடியரசுத் தலைவர் பிரணாப் முகர்ஜியால் அரியானா முழுவதும் 100 கிராமங்களில் செயல்படுத்த ஏற்றுக்கொள்ளப்பட்டபோது தேசிய அங்கீகாரத்தைப் பெற்றது.  

## பின்னணி
கிராமப்புற இந்தியாவில் நிலவும் பாலினப் பாகுபாடு, சமூக சார்புகளுக்கு விடையிருப்பாக பிபிபூர் மாதிரி உருவாக்கப்பட்டது. இந்த முயற்சியானது, சமூக ஈடுபாடு, விழிப்புணர்வு பிரச்சாரங்கள் உள்ளிட்ட பல்வேறு உத்திகள் மூலம் பெண்களுக்கு அதிகாரம் அளித்தல், பாலினச் சமத்துவத்தை மேம்படுத்துவதை நோக்கமாகக் கொண்டுள்ளது.  

## செயல்பாடு
**பெண்கள் அதிகாரமளித்தல்**  

முடிவெடுப்பதிலும் நிர்வாகத்திலும் பங்கேற்க ஊக்குவிப்பதன் மூலம் பெண்களுக்கு அதிகாரம் அளிப்பதே இந்த மாதிரியின் நோக்கமாகும்.  

**கிராம மேம்பாடு**  

பெண் சிசுக்கொலை, கல்வி, சுகாதாரம்,<nowiki/>சொத்துரிமைகள் போன்ற பிரச்சினைகளை நிவர்த்தி செய்வதன் மூலம் கிராமங்களை மேம்படுத்துவதும் இந்த மாதிரியின் நோக்கமாகும்.
# யே தில் மாங்கே மோர்!


**யே தில் மாங்கே மோர்!** (*Yeh Dil Maange More!*) என்பது 1998 ஆம் ஆண்டில் அனுஜா சவுகான் ஜே. டபிள்யூ. டி. யில் பெப்சி நிறுவனத்திற்காக உருவாக்கிய விளம்பர முழக்கம் ஆகும். இது இந்தி மற்றும் ஆங்கிலம் ஆகிய இரு மொழிகளையும் கலந்து உருவாக்கப்பட்ட ஒரு தொடர் ஆகும். *இந்த இதயம் மேலும் விரும்புகிறது* என்ற பொருள்படும் இந்த சொற்றொடர் பின்னர் ஒரு பிரபலமான முழக்கமாக மாறியது. இந்த முழக்கமும் அதன் வழித்தோன்றல்களும் இந்தியாவில் பல சூழல்களில் பயன்படுத்தப்பட்டுள்ளன. ஜேனட் ஜாக்சன் எழுதிய ஆஸ்க் ஃபார் மோர் என்ற பாடலைக் கொண்ட உலகளாவிய பெப்சி விளம்பரம் நவம்பர் 2007 இல் வெளியிடப்பட்டது, பின்னர் ஜனவரி 2008 இல் ஒரு தனிப்பாடல் வெளியிடப்பட்டது.  

## வரலாறு
இந்த முழக்கம் 1998 ஆம் ஆண்டில் பெப்சி விளம்பரத்திற்கான வணிக முழக்கமாக அதன் தோற்றத்தைக் கொண்டுள்ளது. இந்த முழக்கத்தை உருவாக்கியவர் ஜே. டபிள்யூ. டி. யில் பணியாற்றும் அனுஜா சவுகான் ஆவார். இவர் இறுதியில் டெல்லியின் ஜே. டபிள். டி. இல் துணைத் தலைவராகவும் நிர்வாக படைப்பாற்றல் இயக்குநராகவும், தி சோயா ஃபேக்டர் (2008) போன்ற புத்தகங்களின் எழுத்தாளராகவும் ஆனார். அதன்பிறகு இது வெகுஜன பிரபலத்தைப் பெற்றது, மேலும் ஒரு போர் முழக்கம் போன்றும் கூக்குரலாகவும் மாறியது, இது 1999 ஆம் ஆண்டில் கார்கில் போரின் போது இந்திய இராணுவத்தின் அதிகாரியான கேப்டன் விக்ரம் பத்ராவால் முதன்முதலில் பயன்படுத்தப்பட்டு ஊடகங்களிலும் பரவலாக அறிவிக்கப்பட்டது. 1999-ஆம் ஆண்டு சூலை மாதத்தில் போரில் வீரமரணம் அடைந்த படைத்தலைவர் பத்ராவுக்கு, இந்தியாவின் மிக உயர்ந்த இராணுவ கௌரவமான பரம வீர் சக்ரா விருது மரணத்திற்குப் பிறகு வழங்கப்பட்டது. இந்த முழக்கம் இந்தியாவின் பிரபலமான கலாச்சாரத்தின் ஒரு பகுதியாக தொடர்ந்து உள்ளது.  

2004 ஆம் ஆண்டில், ஷாஹித் கபூர் நடித்த தில் மாங்கே மோர் என்ற பாலிவுட் திரைப்படத்திற்கு இது ஒரு தலைப்பாக பயன்படுத்தப்பட்டது.  

மார்ச் 2024 இல் இந்தியாவில் பெப்சிக்கான புதிய அடையாளம் வெளியிடப்பட்ட பிறகு இந்தப் பிரபலமான சொற்றொடர் திரும்பப் பெறப்பட்டது.  

## பெப்சி விளம்பரம்
இந்த முழக்கம் பெப்சி தொலைக்காட்சி விளம்பரத் தொடரின் வாசகமாக உருவாக்கப்பட்டது, இது முதன்முதலில் டிசம்பர் 1998 இல் காட்சி ஊடகங்களின் வழியாக வந்து இந்திய இளைஞர்களிடம் பெப்சியை ஒரு வலுவான வணிகப் பெயருடைய நிறுவனமாக நிறுவ முயன்றது. இது தொண்ணூறுகளின் நடுப்பகுதி முதல் பிற்பகுதி வரை பெப்சியின் விளம்பர பிரச்சாரத்தின் தொடர்ச்சியாகும், இது ஆரம்பத்தில் 1996 கிரிக்கெட் உலகக் கோப்பையின் போது கோகோ கோலாவிற்கு எதிரான பதுங்கியிருந்து சந்தைப்படுத்தல் முயற்சியாக தொடங்கப்பட்டது. இந்த விளம்பரங்களில் சச்சின் டெண்டுல்கர், ஷாருக்கான், அமிதாப் பச்சன் மற்றும் பவன் கல்யாண் போன்ற முக்கிய விளையாட்டுப் பிரபலங்கள் மற்றும் திரைப்பட நட்சத்திரங்கள் இடம்பெற்றிருந்தனர், மேலும் இந்த விளம்பரங்களை மூத்த விளம்பர திரைப்பட இயக்குனரான பிரகலாத் கக்கர் இயக்கியிருந்தார். இந்த முக்கிய சொற்றொடர் ஒரு வெற்றிகரமான வெற்றியாக மாறியது, மேலும் பிற வணிக நிறுவனங்கள் தங்கள் செய்திகளில் அதைப் பயன்படுத்த முயன்றன. இந்த முழக்கத்தைப் பயன்படுத்துவதற்கான பிரத்யேக உரிமையை வலியுறுத்த பெப்சி தீவிரமாக வழக்குத் தொடர்ந்தது.
# போர் விதவைகள் சங்கம், புது தில்லி

**போர் விதவைகள் சங்கம்** (*War Widows Association, New Delhi*) என்பது போரில் கணவர்களை இழந்த பெண்களுக்கு ஆதரவளிப்பதற்காகப் புது தில்லியைத் தளமாகக் கொண்ட பதிவுசெய்யப்பட்ட அரசு சாரா அமைப்பாகும். 1965 இந்தியா-பாக்கித்தான் போர், 1971 இந்திய-பாக்கித்தான் போர், 1999 கார்கில் போர், 2019 புல்வாமா தாக்குதலில் கொல்லப்பட்ட மத்திய சேமக் காவல் படை வீரர்களின் விதவைகளுக்கு இந்தச் சங்கம் உதவி செய்து ஆதரவளித்துள்ளது.  

## விளக்கம்
1965 இந்திய-பாக்கித்தான் போரின் அதிர்ச்சியால் பாதிக்கப்பட்ட பெண்களால் போர் விதவைகள் சங்கம் உருவாக்கப்பட்டது. 1971 இந்தியா-பாக்கித்தான் போரில் கணவர்களை இழந்த பெண்களுக்கு ஆதரவளிக்க இச்சங்கம் 1972இல் உருவானது. இதன் தலைவர் வி. மோகினி கிரி ஆவார். கணவனை இழந்த பிறகு விதவைகளின் முக்கிய கவலைகள் "தங்குமிடம், வேலை, கண்ணியம்" என்பதை இந்தக் குழு கண்டறிந்தது. விதவைகள் தங்கள் குழந்தைகளை ஆதரிப்பதிலும் சிரமப்பட்டனர். 1971ஆம் ஆண்டு இந்திய-பாக்கித்தான் போரின் முடிவு வங்காளதேச வெற்றி நாள் போன்ற நிகழ்வுகளை இந்த அமைப்பு நடத்துகிறது.  

## பணி
பின்வரும் சேவைகள் போர் விதவைகள் சங்கத்தின் அடிப்படை பணியாக மாறியது:  

போர் மற்றும் ஆயுத மோதலின் விதவைகள் தங்கள் அன்புக்குரியவர்கள் இல்லாத பிறகும் மரியாதைக்குரிய வாழ்க்கையை வாழ்வதற்கான அவர்களின் மனித உரிமைகளை உறுதிப்படுத்துதல். போர் விதவைகளுக்குப் பொருளாதார மற்றும் உணர்ச்சிப்பூர்வமான ஆதரவு, வழிகாட்டுதல் மற்றும் உதவிகளை வழங்குவதற்கான தொடர்ச்சியான போராட்டத்தை உள்ளடக்கியது. இதனால் அவர்கள் சமூகத்தில் வசதியாக மறுவாழ்வு பெற முடியும். போர் விதவைகள் சங்கம் போரால் பாதிக்கப்பட்ட குடும்பங்களின் நலனுக்காகச் செயல்படுகிறது. குடும்ப உறுப்பினர்களைப் பொருளாதார ரீதியாகச் சுதந்திரமாக இருக்க வழிகாட்டவும் அறிவுறுத்தவும் செய்கிறது.
# இயற்நிலை ஒளிப்படவியல்


**இயற்நிலை ஒளிப்படவியல்** அல்லது **நேர்மையான ஒளிப்படம்** *(Candid photography)* எடுத்தல் என்பது, ஒரு தோன்றெழில் தோற்றத்தை உருவாக்காமல் ஒளிப்படம் எடுப்பதாகும். இந்த பாணி தன்னிச்சையான ஒளிப்படம் எடுத்தல் அல்லது நொடிச்சுடு (ஸ்னாப் சூட்டிங்) என்றும் அழைக்கப்படுகிறது. நேர்மையான ஒளிப்படம் எடுத்தல் என்பது ஒரு ஒளிப்படக் கூடம் அல்லது தோன்றெழிலாக நிறுத்தி ஒளிப்பட சுடுதடலில் மீண்டும் உருவாக்க முடியாத இயற்கையான வெளிப்பாடுகள் மற்றும் தருணங்களைப் படம்பிடிக்கிறது. இந்த பாணி ஒளிப்படவியலில் பெரும்பாலும் மக்கள் படக்கருவியை கவனிக்காமல் அவர்களின் இயல்பான நிலையில் படம்பிடிக்கப் பயன்படுகிறது. வாழ்க்கையின் நேர்மையான வெளிப்பாடுகள் மற்றும் தருணங்களைப் படம்பிடிப்பதில் முக்கிய கவனம் செலுத்தப்படுகிறது. நேர்மையான ஒளிப்படவியலில் பெரும்பாலும் தோரணை செய்யப்பட்ட ஒளிப்படத்தை விட உட்பொருளின் நேர்மையான பிரதிநிதித்துவமாகக் கருதப்படுகிறது.  

பல்வேறு வகையான விசயங்களையும் சந்தர்ப்பங்களையும் படம்பிடிக்க இயற்நிலை ஒளிப்படவியலை பயன்படுத்தப்படலாம். தெருவீதி ஒளிப்படவியல், திருமண ஒளிப்படக்கலை, உருவப்பட புகைப்படம் எடுத்தல் மற்றும் நிகழ்வு ஒளிப்படவியல் ஆகியவற்றிற்கான பிரபலமான ஒளிப்பட பாணியாக இது உள்ளது. தெருவில் அல்லது பூங்காக்கள் மற்றும் கடற்கரைகள் போன்ற பிற பொது இடங்களில் மக்கள் நடப்பது, குழந்தைகள் விளையாடுவது அல்லது குடும்பக் கூட்டங்கள் போன்ற வாழ்க்கையின் நேர்மையான தருணங்களைப் படம்பிடிக்க இதைப் பயன்படுத்தலாம். மகிழ்ச்சி மற்றும் கொண்டாட்டத்தின் தருணங்களைப் படம்பிடிக்கவும் இதைப் பயன்படுத்தலாம். புகைப்பட பத்திரிகை மற்றும் ஆவணப்பட ஒளிப்படத்திலும் இயற்நிலை ஒளிப்படவியல் பயன்படுத்தப்படுகிறது.  

அழகாக நடனமாடும், தோன்றெழில் ஒளிப்படங்கள் எந்த ஒரு புகைப்படத் தொகுப்பிற்கும் முதுகெலும்பாக இருந்தாலும், இந்த நேர்மையான தருணங்களில் படம்பிடிக்கப்படும் அந்த சாதாரண தருணங்கள் கூட, மிகவும் அழகான ஒன்றாக இருக்கிறது. இதுபோன்ற தருணங்கள், கள்ளப் பார்வைகள் மற்றும் சொல்லப்படாத வார்த்தைகளுக்கு இடையிலான தருணங்கள் ஆகும். நேர்மையான ஒளிப்படங்கள், சரியாக தோன்றெழில் கொடுத்த புகைப்படங்கள் தவறவிடும் அளவிற்கு உயிரோட்டத்தையும், வண்ணத்தையும் படம்பிடிக்கின்றன. எந்தவொரு நிகழ்நேர, நொடியின் ஒளிப்பட பாணியும் இயற்நிலை ஒளிப்படவியல் என்று குறிப்பிடப்படுகிறது.
# கோப்ரி- பாச்பாக்வடி சட்டமன்றத் தொகுதி


**கோப்ரி- பாச்பாக்வடி சட்டமன்றத் தொகுதி** (Kopri-Pachpakhadi Assembly constituency) மேற்கு இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது தாணே மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். இது தானே மாவட்டத்தில் அமைந்துள்ளது.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |
| --- | --- | --- |
| 2009 | ஏக்நாத் சிண்டே | சிவ சேனா</br> |
| 2014 |  |  |
| 2019 |  |  |
| 2024 | } |  |
## தேர்தல் முடிவுகள்
### 2024
# சுல்தான் அப்துல் சமாட் கட்டடம்


**சுல்தான் அப்துல் சமாட் கட்டடம்** (ஆங்கிலம்: *Sultan Abdul Samad Building*; மலாய்: *Bangunan Sultan Abdul Samad*; சாவி: باڠونن سلطان عبدالصمد‎; சீனம்: 苏丹阿都沙末大厦) என்பது மலேசியா, கோலாலம்பூர் மாநகர மையப் பகுதியில் உள்ள 19-ஆம் நூற்றாண்டு வரலாற்றுக் கட்டடம் ஆகும். மெர்டேக்கா சதுக்கம் மற்றும் அரச சிலாங்கூர் மகிழகம் *(Royal Selangor Club)* ஆகியவற்றுக்கு முன்புறம் ராஜா சாலையில் அமைந்துள்ளது.  

இந்தக் கட்டடம் முதலில் பிரித்தானிய குடியேற்றவிய நிர்வாகத்தின் அலுவலகங்களைக் கொண்டிருந்தது; மேலும் அதன் தொடக்ககால ஆண்டுகளில் இந்தக் கட்டடம் அரசாங்க அலுவலகங்கள் *(Government Offices)* என்று அழைக்கப்பட்டது.  

இந்தக் கட்டடத்தின் கட்டுமானப் பணிகள் தொடங்கிய கட்டத்தில், சிலாங்கூரின் சுல்தானாக இருந்த சுல்தான் அப்துல் சமாட் அவர்களின் நினைவாக, 1974-ஆம் ஆண்டில் சுல்தான் அப்துல் சமாட் கட்டடம் என்று மறுபெயரிடப்பட்டது. தற்போது இந்தக் கட்டடத்தில் மலேசிய தொடர்பு மற்றும் இலக்கவியல் அமைச்சு மற்றும் மலேசிய சுற்றுலா, கலை மற்றும் பண்பாட்டு அமைச்சு ஆகிய இரண்டு அமைச்சுகளும் உள்ளன.  

இந்தக் கட்டடம் ஒரு காலக் கட்டத்தில் மலேசியாவின் உயர் நீதிமன்றங்களைக் கொண்டிருந்தது. மலேசிய உயர்நீதிமன்றம்; மலேசிய உச்சநீதிமன்றம்; மலேசிய மேல்முறையீட்டு நீதிமன்றம் ஆகிய மூன்று நீதிமன்றங்களும் இந்தக் கட்டடத்தில் தான் செயல்பட்டன. 2000-களின் முற்பகுதியில் மலேசிய உச்சநீதிமன்றமும் மலேசிய மேல்முறையீட்டு நீதிமன்றமும் புத்ராஜெயாவில் உள்ள மலேசிய நீதி அரண்மனைக்கு மாற்றப்பட்டன. 2007-இல் மலாயா உயர் நீதிமன்றம்; கோலாலம்பூர் நீதிமன்ற வளாகத்திற்கு *(Kuala Lumpur Courts Complex)* மாற்றப்பட்டது.  

## வரலாறு

பிரித்தானிய குடியேற்றவிய நிர்வாகத்தின் அரசாங்க அலுவலகங்கள் முதன்முதலில் பிளப் சாலையில் இருந்தன. அதாவ்து இன்றைய புக்கிட் அமான் சாலைப் பகுதியில், மெர்டேக்கா சதுக்கத்திற்கு எதிர்புறம் உள்ள ஒரு மலையில் அமைந்திருந்தன.  

ஒரு காலக்கட்டத்தில் அரசு அலுவலகங்களுக்கு கூடுதலான இடங்கள் தேவைப் பட்டன; மலையில் ஏறி இறங்க வேண்டிய சிரமங்கள் குறித்து பொதுமக்களின் புகார்கள் போன்ற காரணங்களினால் அரசாங்க அலுவலகங்களை வேறு ஒரு புதிய இடத்திற்கு மற்றலாம் என முடிவு செய்யப்பட்டது. அதன் பின்னர், சிலாங்கூர் பொதுப்பணித் துறையின் மாநிலப் பொறியாளர் சார்லஸ் எட்வின் இஸ்பூனர் *(Charles Edwin Spooner)*, கிள்ளான் ஆற்றின் அருகே உள்ள சமவெளிப் பகுதியில் அரசு அலுவலகங்களைக் கட்டலாம் என முன்மொழிந்தார்.  

அந்த முன்மொழிவு, செலவுகள் காரணமாக நிராகரிக்கப்பட்டது. ஆனாலும், சிலாங்கூரின் பிரித்தானிய அரசப் பிரதிநிதி *(British Resident)* வில்லியம் எட்வர்ட் மேக்ஸ்வெல் *(William Edward Maxwell)* என்பவர் குறைந்த செலவிலான இரண்டாவது திட்டத்தை ஏற்றுக்கொண்டார். இந்தக் கட்டடம் 1.034 எக்டேர் பரப்பளவில் அமைந்துள்ளது.  

கட்டடத்தின் தரை 4,208.5 சதுர மீட்டர் (45,300 சதுர அடி) பரப்பளவைக் கொண்டுள்ளது. இந்தக் கட்டடத்தின் கட்டுமானத்தில் 4 மில்லியன் செங்கற்கள், 2,500 பீப்பாய்கள் சீமைக்காரை, 18,000 பீக்கள் *(Picul)* சுண்ணாம்பு, 5,000 பவுண்டுகள் தாமிரம், 50 டன் எஃகு, இரும்பு; மற்றும் சுமார் 30,000 கன அடி தேக்கு மரங்கள் பயன்படுத்தப்பட்டன.  

இந்தக் கட்டடம் கட்டப்படுவதற்கு முன்னர், பிரிக்பீல்ட்ஸ் பகுதியில் கட்டடக் கட்டுமானத்திற்கு ஏற்ற உயர்தர செங்கற்கள், ஓடுகள் மற்றும் பிற கட்டடப் பொருட்களை அதிக அளவில் உற்பத்தி செய்வதற்காக ஒரு தொழிற்சாலையை நிறுவினார்கள். இந்தக் கட்டடத்தின் கட்டுமானச் செலவு 152,000 நீரிணை டாலர்கள் ஆகும்.
# தரைப்படை வீரர்களின் மனைவிகள் நலச் சங்கம்


**தரைப்படை வீரர்களின் மனைவிகள் நலச் சங்கம்** (*Army Wives Welfare Association*) என்பது இந்தியாவில் செயல்படும் இலாப நோக்கற்ற அமைப்பாகும். இது தரைப்படை வீரர்களின் மனைவி, குழந்தைகள் அல்லது சார்ந்திருப்பவர்களுக்காகச் செயல்படுகிறது. இந்தச் சங்கம் 1966ஆம் ஆண்டு நிறுவப்பட்டது. போரில் விதவைகளான, போர் உயிரிழப்புகளுக்கு மறுவாழ்வு அளிப்பதை நோக்கமாகக் கொண்டுள்ளது. இதைத் தவிர, சங்கம் தொழில் பயிற்சியை ஏற்பாடு செய்து பயனாளிகளுக்கு அதிகாரம் அளிக்கிறது.  

தரைப்படை வீரர்களின் மனைவிகள் நலச் சங்க முன்னாள் தலைவரான மதுலிகா இராவத் திசம்பர் 8, 2021 வரை பாதுகாப்புத் துறையினரின் மனைவிகள் நலச் சங்கத்தின் தலைவராகவும் இருந்தார். உபேந்திர திவேதியின் மனைவி சுனிதா திவேதி தற்போது தரைப்படை வீரர்களின் மனைவிகள் நலச் சங்கத் தலைவராகப் பணியாற்றி வருகிறார்.
# கருநாடகக் கொங்கணி சாகித்திய அகாதமி

**கருநாடகக் கொங்கணி சாகித்திய அகாதமி** (*Karnataka Konkani Sahitya Academy*) கொங்கணி மொழி, கொங்கணி இலக்கியத்தை மேம்படுத்துவதற்காக இந்திய மாநிலமான கருநாடகத்தில் தோற்றுவிக்கப்பட்ட ஓர் அமைப்பாகும். கருநாடக அரசு 20 ஏப்ரல் 1994 அன்று கருநாடகக் கொங்கணி சாகித்திய அகாதமியை நிறுவியது. இந்த அமைப்பு ஒவ்வொரு ஆண்டும் கருநாடக அரசின் நிதிநிலை அறிக்கையின் மூலம் நிதியுதவியினைப் பெறுகிறது.  

## கொங்கணி
கொங்கணி என்பது இந்ய-ஐரோப்பிய மொழிகளின் குடும்பத்தைச் சேர்ந்த ஓர்இந்தோ-ஆரிய மொழியாகும். மேலும் இது இந்தியாவின் மேற்குக் கடற்கரைப் பகுதியில் பேசப்படுகிறது. கொங்கணி இந்திய அரசியலமைப்பின் 8வது அட்டவணையில் சேர்க்கப்பட்டுள்ள 22 அட்டவணைப்படுத்தப்பட்ட மொழிகளில் ஒன்றாகும். கொங்கணி இந்திய மாநிலமான கோவாவின் அதிகாரப்பூர்வ மொழியாகும். இது மகாராட்டிர, கருநாடகம், வடக்கு கேரளா, தாத்ரா மற்றும் நகர் அவேலி, தமன் மற்றும் தியூவில் சிறுபான்மை மொழியாகும்.  

## விருது
கருநாடகக் கொங்கணி சாகித்திய அகாதமி 1995ஆம் ஆண்டு முதல் கொங்கணி மொழி வளர்ச்சிக்குப் பாடுபட்டவர்களுக்கு விருது வழங்கி சிறப்பித்து வருகிறது. இந்த விருதுகள் இலக்கியம், கலை, நாட்டுப்புறக் கலை உள்ளிட்டப் பல பிரிவுகளில் ஆண்டு தோறும் வழங்கப்படுகிறது.  
| 2023 | மார்செல் எம் டிசோசா | இலக்கியம் |  |
| --- | --- | --- | --- |
| 2023 | ஆரி பெர்னாண்டசு | கலை |  |
| 2023 | அசோக தாமு காசரகோடா | நாட்டுப்புறவியல் | } |

## விழா
கருநாடகக் கொங்கணி சாகித்திய அகாதமி அமைப்பு ஒவ்வொரு வருடமும் *கொங்கணி லோகோத்சவ்* உட்படப் பல நிகழ்வுகளை நடத்துகிறது.
# ஒடிசா சாகித்திய அகாதமி



**ஒடிசா சாகித்திய அகாதமி** (*Odisha Sahitya Akademi*) என்பது ஒடிசாவில் 1957ஆம் ஆண்டு நிறுவப்பட்ட ஒரு நிறுவனமாகும். ஒடியா மொழி, ஒடியா இலக்கிய மேம்பாட்டிற்காக இந்த அமைப்பு தோற்றுவிக்கப்பட்டது. இது ஒரு தன்னாட்சி பெற்ற இலக்கிய அமைப்பாக உருவாக்கப்பட்டது. 1970ஆம் ஆண்டு ஒரு சமூகமாக மாற்றப்பட்டது.  

## செயல்பாடுகள்
ஒடியா சாகித்திய அகாதமி, ஒடியா மொழி மற்றும் இலக்கியத்தை மேம்படுத்துவதற்காகப் பல்வேறு நடவடிக்கைகளை மேற்கொள்கிறது. இவற்றில் முக்கியமானவை கீழே கொடுக்கப்பட்டுள்ளன.  

### வெளியீடுகள்
ஒடியா சாகித்திய அகாதமி, ஒடியா மொழியில் புத்தகங்கள், ஒடியா மொழியிலிருந்து இலக்கிய மொழிபெயர்ப்புகள், ஒடியா மொழியின் மேம்பாட்டிற்காகப் பருவ இதழ்களை வெளியிடுகிறது.  

1993ஆம் ஆண்டு தொடங்கப்பட்ட இந்தப் பரிசு, ஒடியா இலக்கியத்திற்கான வாழ்நாள் பங்களிப்புக்காக வழங்கப்படுகிறது.  

- ஒடிசா சாகித்திய அகாதமி விருது

பல்வேறு பிரிவுகளில் ஒடியா இலக்கியத்திற்குச் சிறந்த பங்களிப்பு செய்ததற்காக இந்தப் பரிசு வழங்கப்படுகிறது.  

### இலக்கிய ஊக்குவிப்பு நிகழ்வுகள்

- இலக்கியக் கருத்தரங்கு
- பள்ளி மற்றும் கல்லூரி நூலகங்களுக்குப் புத்தகங்களை வழங்குதல்
- ஒடிசாவிற்கு உள்ளேயும் வெளியேயும் பல்வேறு இடங்களில் இலக்கியப் பயிற்சிப் பட்டறைகளை ஏற்பாடு செய்தல்
# கேப்ரியேல் கிர்மாங்


மிரைர் **கேப்ரியேல் கிர்மாங்** (*Mirair Gabriela Nigirmang*) (1922-10 அக்டோபர் 2007) ஒரு பலாவுவைச் சேர்ந்த அமைதி மற்றும் அணுசக்தி எதிர்ப்பு ஆர்வலர் ஆவார்.  

## பின்னணி
1922 ஆம் ஆண்டில் பலாவுவில் கிர்மாங் பிறந்தார். இவரது தந்தை ஐரா, தாய் கோரோரையும் சேர்ந்தவர்கள். இவரது பெற்றோர் இருவரும் தங்கள் குலங்களுக்குள் உயர் பதவிகளில் இருந்தனர்.  

யப்பானிய நிர்வாகத்தின் கீழ் இருந்தபோது பலாவுவில் வளர்ந்தார். பின்னர் இரண்டாம் உலகப் போரின் போது கிர்மாங் குறைவான கல்வியையேப் பெற்றார்.  

## தொழில் வாழ்க்கை
பலாவுவில் அணுக்கரு ஆயுதங்களைப் பயன்படுத்துதல், சேமித்தல் மற்றும் அகற்றுவதைத் தடைசெய்த உலகின் முதல் அணுசக்தி இல்லாத அரசியலமைப்பை உருவாக்குவதில் கிர்மாங் முக்கியப் பங்கு வகித்ததாகக் கருதப்படுகிறது. 1979 ஆம் ஆண்டில் அரசியலமைப்பு நடைமுறைக்கு வந்தது. 92% மக்கள் ஆதரவுடன் அது நிறைவேற்றப்பட்டது. நாட்டிற்குள் அணு ஆயுதங்களை கொண்டு வருவதற்கு முன்பு 75% வாக்காளர்களிடமிருந்து ஒப்புதல் பெறப்பட வேண்டும் என்ற ஒரு பிரிவு அந்த ஆவணத்தில் இருந்தது. 1979-1994 க்கு இடையில் அரசியலமைப்பு பிரிவு பதினொரு முறை வாக்களிக்கப்பட்ட பின்னர் உறுதி செய்யப்பட்டது.  

ஐம்பது ஆண்டுகளாக கிரமாங் பெண்கள் அமைப்பான *ஓட்டில் எ பெலுவாட்* என்ற அமைப்பை (‘எங்கள் நிலத்தின் நங்கூரம்’) வழிநடத்தினார். இந்த அமைப்பு அரசியலமைப்பில் அணுசக்தி இல்லாத பிரிவை தொடர்ந்து பாதுகாத்தது.  

1987 ஆம் ஆண்டில், பலாவு அரசாங்கம் 75% ஆதரவை விட குறைந்த பெரும்பான்மை தேவைப்படும் வகையில் இந்த பிரிவை திருத்த முயன்றபோது, கிர்மாங் ஐம்பது வயதான பெண்களை ஒன்று திரட்டி நீதிமன்றத்தை நாடினார். அவர்கள் அரசாங்காத்தால் அச்சுறுத்தப்பட்டனர். கிர்மாங்கின் வீடு தீக்கிரையாக்கப்பட்டது. ஆதரவைக் கோரி, இவர் ஐக்கிய நாடுகள் அவையில் முறையிட்டார். மேலும் ஐக்கிய அமெரிக்கப் பேரவையில் உரையாற்றினார். இருப்பினும், 1989 ஆம் ஆண்டில் இந்த வழக்கு மீண்டும் நீதிமன்றத்திற்கு கொண்டு செல்லப்பட்டது அரசாங்கம் ஒருதலைப்பட்சமாக 50% வாக்காளர் ஆதரவு இருந்தாலே போதும் என்று விதியை திருத்தியது.  

1988 ஆம் ஆண்டில், கிர்மாங் தலைமையிலான அமைப்பான, *ஓட்டில் ஏ பெலூட்* அமைதிக்கான நோபல் பரிசுக்குப் பரிந்துரைக்கப்பட்டது. மேலும் 2005 ஆம் ஆண்டில் சுவிட்சர்லாந்தை தளமாகக் கொண்டு அமைத்திக்காக பிரசாரம் மேற்கொள்ளும் 1000 பெண்களில் கிர்மாங்கும் அமைதிக்கான நோபெல் பரிசுக்கு பரிந்துரைக்கப்பட்டார். 1993 ஆம் ஆண்டில், ஐக்கிய நாடுகள் சூழல் திட்டத்திலிருந்து உலகளாவிய 500 என்ற விருதைப் பெற்றார்.
# உலாய் ஒட்டோபெட்

**உலாய் ட்ரூடி ஒட்டோபெட்** (*Ulai Trudy Otobed*) பிறப்புஃ 31 டிசம்பர் 1941) பலாவுவைச் சேர்ந்த மருத்துவர் ஆவார். 1965 ஆம் ஆண்டில் இவர் ஒரு மருத்துவராகத் தகுதி பெற்ற முதல் மைக்ரோனேசிய பெண் ஆனார். மேலும் ஒரு மேசைப்பந்தாட்ட வீரரான இவர், 1963 இல் நடைபெற்ற தெற்கு பசிபிக் விளையாட்டுப் போட்டிகளில் டென்னிசில் தங்கப் பதக்கம் வென்றார். மேலும் மூன்று பிரிவுகளில் பிஜியின் தேசிய வாகையாளராகவும் இருந்தார்.  

## இளமை வரலாறு
ஒட்டோபெட், பலாவுவான் தீவான பாபெல்டாபில் உள்ள ஐமலி எனும் ஊரில் *பெரெங்கெஸ் ஒய்டெராங்* மற்றும் *டாரெஞ்சல் ஒட்டோபெட்* ஆகியோரின் ஆறு குழந்தைகளில் இரண்டாவது குழந்தையாகப் பிறந்தார். இவரது சகோதரர் *ரெச்சியுவாங் டெமாய் ஒட்டோபெட்* பூச்சியியலில் பட்டம் பெற்ற முதல் பலாவியன் ஆனார். ஒட்டோபெட் தனது ஆறு வயதில் என்கெரெம்லெங்குயியில் உள்ள பள்ளியில் சேந்தார். 1953 மற்றும் 1956 க்கு இடையில் இவர் பலாவ் இடைநிலைப் பள்ளியில் மாணவராக இருந்தார். பின்னர், 1956 இல் பசிபிக் தீவுகள் மத்திய பள்ளிக்குச் சென்று கல்வி கற்றார். பிஜியில் உள்ள மத்திய மருத்துவப் பள்ளியில் அனுமதிக்கப்பட்டார். 1960 ஆம் ஆண்டில் செவிலியம் பயின்றார். பின்னர் மெக்டொனால்டு நினைவு மருத்துவமனையில் இரண்டு ஆண்டு பயிற்சி மருத்துவராக பணியாற்றினார். 1968 இல் மருத்துவ வாரியத் தேர்வுகளில் தேர்ச்சி பெற்றார்.  

1968 ஆம் ஆண்டில் ஒட்டோபெட்நியூசிலாந்தில் ஆறு மாத பயிற்சியை மேற்கொண்ட பின்னர், ஓக்லாந்து மருத்துவமனை வாரியத் தேர்வில் தேர்ச்சி பெற்று 1969 இல் மகப்பேறியலில் சான்றிதழ் பட்டம் பெற்றார். 1970 மற்றும் 1973 க்கு இடையில் ஓக்லாந்து பல்கலைக்கழகத்தில் மகப்பேறியல் மற்றும் மகளிர் மருத்துவ முதுகலை பள்ளியில் படிப்பதற்காக நியூசிலாந்திற்குத் திரும்பினார். மேலும் தேசிய மகளிர் மருத்துவமனையில் அறுவை சிகிச்சை நிபுணராகவும் பதிவாளராகவும் பணியாற்றினார். 1974 மற்றும் 1976 க்கு இடையில் இவர் இந்தியாவின் மைசூர் மருத்துவக் கல்லூரியில் பயின்றார். மருத்துவம் மற்றும் அறுவை சிகிச்சையில் பட்டம் பெற்றார். 1977 ஆம் ஆண்டில் வெளிநாட்டு மருத்துவ பட்டதாரிகளுக்கான அமெரிக்கத் தேர்வில் தேர்ச்சி பெற்றார். இவர் பலாவு தேசிய உதவித்தொகை வாரியத்திலும் பணியாற்றினார்.  

## விளையாட்டு
1963 தென் பசிபிக் விளையாட்டுப் போட்டிகளில் தங்கம் வென்ற பிஜி மேசைப்பந்தாட்ட அணியின் ஒரு பகுதியாக இவர் இருந்தார். அடுத்த ஆண்டு பெண்கள் ஒற்றையர், பெண்கள் இரட்டையர் மற்றும் கலப்பு இரட்டையர் போட்டிகளில் பிஜிய தேசிய வாகையாளராக இருந்தார்.
# யூரோப்பியம்(II) ஆக்சைடு



**யூரோப்பியம்(II) ஆக்சைடு** (*Europium(II) oxide*) என்பது EuO என்ற மூலக்கூற்று வாய்ப்பாட்டால் விவரிக்கப்படும் கனிம வேதியியல் சேர்மாகும். யூரோப்பியம் தனிமத்தின் ஆக்சைடுகளுள் ஒன்றான இதனுடன் யூரோப்பியம்(III) ஆக்சைடு மற்றும் கலப்பு இணைதிறன் யூரோப்பியம் (II, III) ஆக்சைடு ஆகிய ஆக்சைடுகளும் அறியப்படுகின்றன.  

## தயாரிப்பு
யூரோப்பியம்(III) ஆக்சைடை தனிமநிலை யூரோப்பியத்துடன் சேர்த்து 800 °செல்சியசு வெப்பநிலையில் ஒடுக்க வினைக்கு உட்படுத்தி தொடர்ந்து 1150 °செல்சியசு வெப்பநிலையில் வெற்றிட வடிகட்டுதல் மூலம் யூரோப்பியம்(II) ஆக்சைடைத் தயாரிக்கலாம்.  

:Eu<sub>2</sub>O<sub>3</sub> + Eu → 3 EuO  

யூரோப்பியம் ஆக்சிகுளோரைடுடன் இலித்தியம் ஐதரைடு சேர்மத்தைச் சேர்த்து வினைபுரியச் செய்தாலும் யூரோப்பியம்(II) ஆக்சைடு உருவாகும்.  

:2 EuOCl + 2 LiH → 2 EuO + 2 LiCl + H<sub>2</sub>  

நவீன ஆராய்ச்சியில், யூரோப்பியம் அணுக்கள் மற்றும் ஆக்சிசன் மூலக்கூறுகளிலிருந்து நேரடியாக புறமூலக்கூறு கற்றைப்படிதல் மூலம் மெல்லிய படலங்களை உருவாக்க முடியும். இந்த படலங்களில் ஒரு சதவீதத்திற்கும் குறைவான Eu<sup>3+</sup> மாசுபாடு உள்ளது.  

## பண்புகள்
யூரோபியம்(II) ஆக்சைடு படிகமாக இருக்கும்போது ஓர் ஊதா நிற சேர்மமாகவும் மெல்லிய படல வடிவில் இருக்கும்போது வெளிப்படையான நீலமாகவும் உள்ளது. ஈரப்பதமான வளிமண்டலத்தில் இது நிலையற்றது. மெதுவாக மஞ்சள் யூரோப்பியம்(II) ஐதராக்சைடாகவும், பின்னர் வெள்ளை யூரோப்பியம்(III) ஐதராக்சைடாகவும் மாறுகிறது.  

யூரோப்பியம்(II) ஆக்சைடு 69.3 கெல்வின் கியூரி வெப்பநிலையுடன் பெர்ரோ காந்தத்தன்மை கொண்டுள்ளது. சுமார் 5-7% தனிம யூரோப்பியம் சேர்க்கப்படுவதால், இது 79 கெல்வின் வெப்பநிலைக்கு அதிகரிக்கிறது. கியூரி வெப்பநிலைக்குக் கீழே கடத்துத்திறனில் வியத்தகு அதிகரிப்புடன், மிகப்பெரிய காந்த எதிர்ப்புத் திறனையும் காட்டுகிறது. கியூரி வெப்பநிலையை அதிகரிக்கும் மற்றொரு வழி கடோலினியம், ஓல்மியம் அல்லது இலந்தனம் ஆகியவற்றை கலப்பு செய்து அதிகரிக்கலாம்.
# மக்நாசு மாலிக்


**மக்நாசு மாலிக்** (*Mahnaz Malik*) (பிறப்பு: பிப்ரவரி 4,1977) ஒரு பிரித்தன்-பாக்கித்தான் பார் அட் லாவும், தீர்ப்பாணைய நடுவரும், எழுத்தாளரும் ஆவார். பாக்கித்தான், இங்கிலாந்து மற்றும் அமெரிக்க ஐக்கிய நாடுகளுக்கும் இடையிலான ஒத்துழைப்பை மேம்படுத்துவதில் இவர் பணியாற்றி வருகிறார். பாக்கித்தானில் தடுத்து வைக்கப்பட்டுள்ள குழந்தைகளுக்கு சட்ட உதவி வழங்கும் திட்டத்தை நிறுவ இவர் ஐரோப்பிய மற்றும் இங்கிலாந்து நிதியைப் பெற்றார். முதலீட்டாளர்கள் மற்றும் மாநிலங்கள் சம்பந்தப்பட்ட சிக்கலான சர்வதேச மோதல்களில் இவர் நிபுணத்துவம் பெற்றவர்.  

மாலிக் சர்வதேச சட்டத்திற்கான லாட்டர்பாக்ட் மையத்தில் ஒரு கூட்டாளர் சக ஊழியராகவும், வார்பர்க் நிறுவனத்தில் வருகையாளர் சக உறுப்பினராகவும், கேம்பிரிட்ச் ஹியூஸ் அவையின் ஆட்சிமன்றக் குழு உறுப்பினராகவும் உள்ளார். உலக வங்கியின் நிதி ஒப்புதல் வழங்கும் வாரியத்தின் ஏழு வெளி நீதிபதிகளில் இவரும் ஒருவர்.  

## இளமை வாழ்க்கையும் கல்வியும்
மக்நாசு மாலிக், பாக்கித்தானின் இலாகூரில் பிறந்தார். 1995 ஆம் ஆண்டில் கராச்சி இலக்கணப் பள்ளியில் பட்டம் பெற்ற பிறகு, பிரித்தானிய செவெனிங் அமைப்பின் உதவித்தொகையைப் பெற்றார். இது ஐக்கிய இராச்சியத்தில் இளங்கலை படிப்பை மேற்கொள்ள உதவியது. அங்கு இவர் கேம்பிரிச்சுப் பல்கலைக்கழகத்தில் சட்ட ஆராய்ச்சி செய்யத் தேர்ந்தெடுத்தார். 1998 ஆம் ஆண்டில், சட்டப் பட்டம் பெற்றார்.  

## தொழில் வாழ்க்கை
பட்டம் பெற்ற பிறகு, மக்நாசு அமெரிக்கா, இங்கிலாந்து மற்றும் பாக்கித்தானில் சட்ட பயியில் ஈடுபட்டார். இவர் 2002 இல் நியூயார்க்கு நகரத்திலும், 2012 இல் இங்கிலாந்து மற்றும் வேல்ஸிலும் பயிற்சியினை மேற்கொள்ள அனுமதிக்கப்பட்டார். 1965 ஆம் ஆண்டு பதிவுகள் தொடங்கியதிலிருந்து முதலீட்டு தகராறுகளுக்கான தீர்வுக்கான சர்வதேச மையத்தின் குழுவில் நியமிக்கப்பட்ட இளைய பெண்மணியாக இருந்தார். மேலும் உலக வங்கியின் முதலீட்டு தகராறுகளுக்கான தீர்வுக்கான சர்வதேச மையத்தின் நடுவர் குழுவின் உறுப்பினராகவும் உள்ளார்.  

### எழுதுதல் மற்றும் வெளியீடுகள்
மக்நாசு தனது தந்தையிடமிருந்து எழுதுவதில் ஆர்வத்தைப் பெற்றார். இதன் விளைவாக இவர் இளம் வயதிலேயே பல கதைகளையும் புத்தகங்களையும் எழுதினார். 1992 ஆம் ஆண்டில், மக்நாசுக்கு 15 வயதாக இருந்தபோது, எழுதிய "ஸ்ட்ரேஞ்சர்ஸ் இன் தி சேம் வேர்ல்ட்" என்ற கதை சார்க் அமைப்பின் (தெற்காசிய நாடுகளின் பிராந்தியக் கூட்டமைப்பு) கட்டுரை எழுதுவதற்கான தங்கப் பதக்கத்தை வென்றது. 1993 ஆம் ஆண்டில், மக்நாசு மாலிக் தனது முதல் புத்தகமான *ஹோப்ஸ் ட்ரீம்ஸ் & ரியாலிட்டிஸ்* என்ற சிறுகதைத் தொகுப்பை வெளியிட்டார். 1994 ஆம் ஆண்டில் தெற்காசிய வெளியீடுகளால் வெளியிடப்பட்ட மாலிக்கின் இரண்டாவது புத்தகமான *டிஃபையன்ஸ்*, இந்திய எழுத்தாளர் குஷ்வந்த் சிங் மற்றும் அப்போதைய பாக்கித்தான் பிரதமர் பெனாசீர் பூட்டோ ஆகியோரால் பாராட்டப்பட்டது.  

## விருதுகளும் கௌரவமும்
2001 ஆம் ஆண்டில், மக்நாசு மாலிக் இங்கிலாந்து மற்றும் வேல்ஸின் அதிகாரப்பூர்வ சட்ட சங்கத்திலிருந்து “ஆண்டின் தேசிய பயிற்சி வழக்கறிஞர்” மற்றும் “சர்வதேச அரங்கில் வெற்றி பெறுவதற்கான பயிற்சி வழக்கறிஞர்” ஆகிய இரண்டு விருதுகளை வென்றார். மேலும் 2007 ஆம் ஆண்டில், பைனான்சியல் டைம்ஸின் “புதுமையான வழக்கறிஞர்கள் போட்டி”யில் வென்றார்.
# பரினா ஆசாத்



**பரினா ஆசாத்** (Farina Azad ) (பிறப்பு: நவம்பர் 9, 1990) ஒரு இந்திய தொலைக்காட்சி நடிகை மற்றும் தொகுப்பாளினி ஆவார், இவர் முக்கியமாக தமிழ் தொலைக்காட்சியில் பணிபுரிகிறார்.  

## தொழில்
தொலைக்காட்சி தொகுப்பாளராக தனது வாழ்க்கையைத் தொடங்கிய இவர் விஜய் டிவி, சன் டிவி, ஜீ தமிழ் மற்றும் ராஜ் டிவி போன்ற தொலைக்காட்சி சேனல்களில் பணியாற்றினார். இவர் *கிச்சன் கலாட்டா*, *அஞ்சரை பெட்டி*, *கோலிவுட் அன்கட்* மற்றும் *ஷோரீல்* போன்ற தொலைக்காட்சி நிகழ்ச்சிகளில் தோன்றியுள்ளார். சன் டிவியில் ஒளிபரப்பான தமிழ் தொலைக்காட்சி தொடரான *அழகு* மூலம் நடிகையாக அறிமுகமானார். ஸ்டார் விஜய்யில் பாரதி கனம்மா என்ற தொலைக்காட்சித் தொடரின் மூலம் இவர் புகழ் பெற்றார். அதில் அவர் எதிர்மறை கதாபாத்திரத்தில் நடித்தார்.  
## சின்னத்திரை
### தொலைக்காட்சி
| ஆண்டு | தொடர் / நிகழ்ச்சி | கதாபாத்திரம் | குறிப்புகள் |  |
| --- | --- | --- | --- | --- |
| 2014 | *ஒரு நிமிடம் ப்ளீஸ்* | தொகுப்பாளர் | அறிமுகம் |  |
| 2014 | *கோலிவுட் அன்கட்* | தொகுப்பாளர் |  |  |
| 2015 | *கிச்சன் கலாட்டா* | தொகுப்பாளர் | சமையல் நிகழ்ச்சி |  |
| 2017–2018 | *அழகு (தொலைக்காட்சித் தொடர்)* | நிவேதிதா |  |  |
| 2018 | *திரு & திருமதி கிலாடிஸ் 2* | போட்டியாளர் |  |  |
| 2018 | *அஞ்சறைப் பெட்டி* | தொகுப்பாளர் |  |  |
| 2019–2023 | *பாரதி கண்ணம்மா (தொலைக்காட்சித் தொடர்)* | வெம்பா |  |  |
| 2019 | *நாச்சியார்புரம்* | சோபனா |  |  |
| 2019 | *சூப்பர் மாம்* | விருந்தினர் | ரியாலிட்டி ஷோ
இறுதி அத்தியாயத்திற்கான விருந்தினராக |  |
| 2019 | *ஜீன்ஸ் (தொலைக்காட்சி நிகழ்ச்சி)* | விருந்தினர் |  |  |
| 2019 | *தறி (தொலைக்காட்சித் தொடர்)* | வாணி |  |  |
| 2020 | *சீ ஹவுஸ் பார்ட்டி* | விருந்தினர் |  |  |
| 2020 | *ஹவுஸ் பார்ட்டி* | Guest |  |  |
| 2021 | *காதலே காதலே* | விருந்தினர் | சிறப்பு நிகழ்ச்சி |  |
| 2021 | *அபி டெய்லர்* | பவானி |  |  |
| 2022 | *மிஸ்டர் அண்ட் மிசஸ் சின்னத்திரை* | போட்டியாளர் | 2nd Runner Up |  |
| 2023 | *பாரதி கண்ணம்மா 2* | வெம்பா |  |  |
| 2023 | *கலக்க போவது யாரு? சாம்பியன்கள்* | விருந்தினர் |  |  |
| 2023 | *தக்கார் தக்கார்* | தொகுப்பாளர் |  |  |
| 2024 | *நினைத்தாலே இனிக்கும் (தொலைக்காட்சித் தொடர்)* | தெபீனா | சிறப்புத் தோற்றம் |  |
| 2024 | *குக் வித் கோமாளி சீசன் 5* | கோமாளி |  |  |
| 2024– தற்போது | *உப்பு புளி காரம்* | சுசித்ரா "சுசி" | டிஸ்னி+ஹாட்ஸ்டார் தொடர் | } |
# நாராயண சுப்பிரமணியம்


மருத்துவர் **நாராயண சுப்பிரமணியம்** (*Narayana Subramaniam*) ஓர் இந்தியப் பாடகரும், எழுத்தாளரும் மற்றும் தலை மற்றும் கழுத்து அறுவை சிகிச்சை புற்றுநோயியல் நிபுணரும் ஆவார். இவர் தமிழகத்தைச் சேர்ந்த வயலின் இசைக் கலைஞர் எல். சுப்பிரமணியம் மற்றும் விஜி சுப்பிரமணியம் ஆகியோரின் மகனாவார். இவரது தந்தை 1999 இல் பின்னணி பாடகி கவிதா கிருஷ்ணமூர்த்தியை இரண்டாவதாக மணந்தார்.  

இவர் வந்தே மாதரம், *வைஷ்ணவ ஜனதோ* மற்றும் குழந்தைகளுக்கான பஜனைகள் ஆகியவற்றில் சிறப்பு கலைஞராக இருந்துள்ளார்.  

மேலும், இவர் *‘இலட்சுமிநாராயணா குளோபல் மியூசிக் ஃபெஸ்டிவல்: டுவென்டி இயர்ஸ் ஆஃப் குளோபல் கொலாபரேஷன்ஸ்’* மற்றும் *‘பெஸ்டிவல் பியாண்ட் பார்டர்ஸ்’* ஆகிய புத்தகங்களை இணைந்து எழுதியுள்ளார்.  

## கல்வி
நாராயணன், கருநாடகாவின், பெங்களூரில் அமைந்துள்ள எம்.எஸ். ராமையா மருத்துவக் கல்லூரியில் தனது இளநிலை மருத்துவம் மற்றும் அறுவையியல் படிப்பை முடித்துவிட்டு பொது அறுவை சிகிச்சையையும் முடித்தார். இதைத் தொடர்ந்து, எடின்பர்க் அரசகழக அறுவையியல் கல்லூரியில் ‘அறுவை சிகிச்சை நிபுணத்துவர்’ என்ற சான்றிதழ் பட்டம் பெற்றார். 2015 ஆம் ஆண்டில், கருநாடகாவில் இந்தப் பட்டம் பெற்ற முதல் அறுவை சிகிச்சை நிபுணர்களில் ஒருவராக இருந்தார். பின்னர், கொச்சியின் அமிர்தா மருத்துவ அறிவியல் நிறுவனத்தில் தலை மற்றும் கழுத்து அறுவை சிகிச்சை புற்றுநோயியல் துறையில் தனது மேம்பட்ட பயிற்சியில் பட்டம் பெற்றார். மேலும் ரோபோடிக் அறுவை சிகிச்சையில் தோழமையையும் பெற்றார். பென்சில்வேனியா பல்கலைக்கழகம் மற்றும் சிட்னி தலை மற்றும் கழுத்து புற்றுநோய் நிறுவனம் ஆகிய இரண்டு சிறப்பு மையங்களிலிருந்தும் இவர் கூடுதல் பயிற்சியைப் பெற்றுள்ளார்.